Den sidste tilladelse er nu i hus. Dermed kan Thisted Varmeforsyning sammen med Aalborg CSP bygge et CSP-solanlæg som det første sted i Danmark. Solanlægget skal forsyne Thisted med fjernvarme. Anlægget kommer til at bestå af 144 meter spejle. Spejlene koncentrerer solens stråler på et rør. Hermed varmes vandet i røret op. Denne metode adskiller sig fra den solenergi, vi kender i dag, hvor solceller og paneler bruger solens stråler til for eksempel at skabe strøm. - Solenergi er i mange år blevet brugt til fjernvarmeproduktion i Danmark, og med udviklingen af CSP-solanlægget tilføjer vi markedet et produkt, der giver mulighed for et endnu større udbytte fra solen end hidtil, siger Peter Badstue Jensen, der er salgsdirektør ved Aalborg CSP.

Opsummering:
Thisted Varmeforsyning vil i samarbejde med Aalborg CSP opføre Danmarks første CSP-solanlæg i Thisted.